text: Brand på pizzeria
  31 januar 2014 kl. 05.32
  En bygning med et pizzeria i Tørring brændt i nat.
  Branden opstod ved halv fem-tiden i morges.
  Da politiet og brandvæsenet kom til stedet, havde ilden godt fat i overetagen. Branden brød gennem etageadskillelsen, oplyser politiet til TV SYD.
  Ingen personer er kommet noget til.
  Politiet kender endnu ikke brandårsagen. Branden ulmer endnu, så det er for varmt at efterforske stedet.
  